open-index/open-wikipedia-markdown huggingface dataset:
משפחת אלאטיני

[ממוזער|[אחוזת אלאטיני, סלוניקי יוון]]**משפחת אלאטיני** (באיטלקית: **Allatini**) היא משפחה יהודית-איטלקית, שהצמיחה מתוכה בנקאים, רופאים, אדריכלים, סוחרים ואישי ציבור. אחת ממשפחות הפראנקוס העשירות והחשובות בסלוניקי, יוון.

## היסטוריה
מוצא המשפחה מצפון איטליה. יש סברה כי מוצאה הקדום של המשפחה מחצי האי האיברי.

בתחילת המאה ה-19 מהגרים חלק מבני המשפחה אל סלוניקי שביוון ונמנים שם על הפראנקוס, העלית החברתית והכלכלית של העיר. שכבת העלית של הקהילה היהודית בסלוניקי כללה מספר משפחות יהודיות אריסטוקרטיות ממוצא איטלקי שבלטו בעושרן, ברמת החינוך הגבוהה שהעניקו לבניהן ובקשריהן הכלכליים.

בני משפחת אלאטיני השתלבו בפיתוח התעשייה ותרמו לפיתוחה של העיר בהקמת תשתית תאורה, ביצור ובהפצת גז טבעי, בפיתוח אמצעי תחבורה, טחנות מים שסייעו ליצור הטקסטיל, יסדו בתי חרושת, בתי חולים ובתי ספר, תקעו יתד בתעשיית הטבק ובקידום התיעוש והמודרניזציה של העיר.

בסוף המאה ה-19 הקימו בני המשפחה חברה בשם **[[משפחת מודיאנו|מודיאנו]] ואלאטיני** ליבוא קמח ותבואות, לאחר זמן התרחבה החברה ושינתה את שמה ל**דארבלי מודיאנו ואלאטיני**.

אחד מבני המשפחה, הגביר משה (מואיז) אלאטיני, התפרסם במיוחד בשל פעילותו כנדבן וכרופא.

## הערות שוליים

אלאטיני
אלאטיני
שרון כרמל

**שרון כרמל** (נולד ב-1970) הוא יזם הייטק, מייסד ומנכ"ל בימר (Beamr) היה ממיסדי חברת אמבלייז.

## פעילות עסקית
בשנת 1994 על בסיס חברת היפרלוג, הקים את חברת גיאו-אינטראקטיב שבהמשך שונה שמה לאמבלייז, ביחד עם צור דבוש, נפתלי שני ואלי רייפמן, על בסיס אחד הפטנטים שלה שעסק בהעברת אנימציה באינטרנט הונפקה החברה באוקטובר 1996 לפי שווי של 160 מיליון דולר. החברה נסחרה בבורסה של לונדון (BLZ.L) בשנת אלפיים גייסה 400 מיליון דולר לפי שווי 4 מיליארד דולר, בשיאה הגיעה החברה לשווי שוק של כ-8 מיליארד דולר. עד שנת 2001 שימש בחברה כדירקטור וכמנהל פיתוח בכיר כ-CTO. בשנת 2000 מכר חלק מהחזקותיו באמבלייז תמורת כ-40 מיליון דולר.

בשנת 2002 הקים את BeInSync פלטפורמת תוכנה המאפשרת למשתמשים לגבות, לסנכרן, לשתף ולגשת לקבצים, מסמכים ונתונים אחרים שלהם באופן מקוון.

בשנת 2010 הקים את בימר (Beamr) טכנולוגיה לדחיסת וידאו ליצרני ומפיצי תוכן על רשת האינטרנט. בשנת 2020 זכתה החברה בפרס אמי על טכנולוגיה והנדסה בקטגוריית דחיסת הווידאו.

## קישורים חיצוניים
* 
* 
* 
* 

## הערות שוליים

קטגוריה:יזמי היי-טק ישראלים
קטגוריה:מייסדי חברות טכנולוגיה ישראלים
S.T.H.

**** (ראשי תיבות של: **Straight to Hell**), הידוע גם בשם **The Manhattan Review of Unnatural Acts**, הוא מגזין פורנוגרפי וארוטי לגברים הומוסקסואליים, שהוקם על ידי בויד מקדונלד בשנות ה-70 של המאה ה-20. במגזין מתפרסמים סיפורים אוטוביוגרפיים של מפגשים מיניים בין גברים. למגזין הייתה השפעה בתחומי האמנות והתרבות של ניו יורק, ומנה אישים ספרותיים בולטים כמו ויליאם ס. בורוז, אלן גינסברג, וגור וידאל בקרב קהל הקוראים שלו.

## היסטוריה
התאריך המדויק של המגזין איננו ידוע, אם כי הגיליון המוקדם ביותר הידוע הוא מס' 2, מ-1973. הפרסום אינו סדיר, והגליונות המוקדמים לא תמיד היו מתוארכים ולא היו מוגנים בזכויות יוצרים. המגזין נוסד על ידי הצלם האמריקאי, בויד מקדונלד, שערך את המגזין מתחילת שנות ה-70 ועד אמצע שנות ה-80 של המאה ה-20. מקדונלד יצר את המגזין כמגזין שמפרסם סיפורי מין בין גברים.

הגיליונות המקודמים של המגזין נכתבו והורכבו באפר וסט סייד, מנהטן, ניו יורק. בשיאו של המגזין, התפוצה הגיעה לכ-20 אלף עותקים.

באמצע שנות ה-80 של המאה ה-20, ויקטור וויבר החליף את בויד מקדונלד כעורך המגזין, והחל להתמקד בפרסום סדרת אנתולוגיות שאספו סיפורים מהמגזין. נמכרו יותר מ-50,000 עותקים של הכרך הראשון בסדרה. ב-1989, בילי מילר החליף את ויקטור וויבר כעורך המגזין. ב-2007, החלו לפרסום גיליונות דיגיטליים. הגיליון האחרון של המגזין, גיליון מספר 68, פורסם ב-2017.

## אנתולוגיות

* 
* 
* 
* 
* 
* 
* 
* 
** 
* 
* 
* 
* 
* 


## לקריאה נוספת

* 
* 
* 
* 


## הערות שוליים

קטגוריה:ספרות להט"ב
קטגוריה:כתבי עת פורנוגרפיים
קטגוריה:מגזיני גברים
פול מבונג

**פול מבונג** (במלטית: **Paul Mbong**; נולד ב-2 בספטמבר 2001 במרססקלה שבמלטה) הוא כדורגלן מלטזי המשחק בעמדת קשר הכנף בקבוצת צ'וקאריצ'קי מליגת העל הסרבית ובנבחרת מלטה.

## קריירת מועדונים
מבונג גדל במחלקות הנוער של פאולה היברניאנס ובירקירקארה מליגת העל המלטזית. בשנת 2019 החל לשחק בקבוצת הבוגרת של בירקירקארה.

## קריירה בינלאומית
ב-3 בספטמבר 2020 ערך מבונג את הופעת הבכורה שלו בנבחרת מלטה, בהפסד 2–3 לנבחרת איי פארו במסגרת ליגת האומות 2020/2021.

## חיים אישיים
מבונג הוא ממוצא ניגרי. אביו הוא עמנואל מבונג, שחקן פאולה היברניאנס בעבר. אחיו הם ג'וזף מבונג, שחקן עירוני קריית שמונה ונבחרת מלטה, ועמנואל מבונג, שחקנה של סיגייווי.

## תארים
;בירקירקארה
* הגביע המלטזי: 2022/23

## קישורים חיצוניים

## הערות שוליים

קטגוריה:כדורגלנים מלטזים
קטגוריה:קשרי כדורגל מלטזים
קטגוריה:כדורגלני צ'וקריצ'קי
קטגוריה:כדורגלני נבחרת מלטה
קטגוריה:מלטזים שנולדו ב-2001
רודריגו (כדורגל חופים)

**רודריגו סוארס דה קוסטה** (בפורטוגזית: **Rodrigo Soares da Costa**; נולד ב-16 באוגוסט 1993), המוכר יותר בשם **רודריגו** (בפורטוגזית: **Rodrigo**) הוא כדורגלן חופים ברזילאי המשחק בעמדת החלוץ בנבחרת ברזיל בכדורגל חופים.

## קריירה

רודריגו החל לשחק כדורגל חופים בחוף הקופקבנה, כשבשנת 2011 הוא הצטרף למועדון כדורגל החופים בוטפוגו. שלוש שנים מאוחר יותר, הוא זומן לסגל הנבחרת הברזילאית. הקריירה של רודריגו הגיעה לשיאה בשנת 2016, כשהוא נבחר לשחקן הטוב ביותר של אליפות רוסיה בכדורגל חופים וזכה בתואר הכוכב העולה בטקס כוכבי כדורגל החופים. שנה לאחר מכן, הוא סחף את נבחרת ברזיל לזכייה בגביע העולם בכדורגל חופים, שהתקיים באיי בהאמה, כשסיים כסגן מלך השערים של המפעל לצד תשעה כיבושים. באותה שנת 2017, רודריגו הצטרף לענקית כדורגל החופים הרוסית, קריסטל. רודריגו היה שותף לשתי זכיות עם האחרונה בגביע אירופה לאלופות בכדורגל חופים.

## תארים
שמאל|300px|ממוזער|רודריגו (שני משמאל) בטקס חלוקת המדליות של משחקי החוף הדרום אמריקאים 2019

### לאומיים
* גביע העולם בכדורגל חופים (1): 2017
* משחקי החוף העולמיים (1): 2019
* הגביע הביניבשתי (3): 2014, 2016, 2017
* מוקדמות גביע העולם בכדורגל חופים (דרום אמריקה) (3): 2015, 2017, 2019
* קופה אמריקה (2): 2016, 2018
* מונדיאליטו (1): 2017
* אליפות דרום אמריקה בכדורגל חופים (1): 2017
* משחקי החוף הדרום אמריקאים (1): 2019

### קבוצתיים
* גביע העולם לאלופות בכדורגל חופים (1): 2024
* גביע אירופה לאלופות בכדורגל חופים (2): 2020, 2021
* גביע נזרה (1): 2018
* אליפות רוסיה (2): 2018, 2019
* הגביע הרוסי (3): 2017, 2018, 2019

### אישיים
* גביע העולם בכדורגל חופים (1):
** נעל הכסף: 2017
* כוכבי כדורגל החופים (2):
** הכוכב העולה: 2016
** נבחרת החלומות העולמית: 2019
* הגביע הביניבשתי (2):
** השחקן הטוב ביותר: 2017, 2018
* מוקדמות גביע העולם בכדורגל חופים (דרום אמריקה)  (1):
** מלך השערים: 2019
* קופה אמריקה (1):
** השחקן הטוב ביותר: 2018
* מונדיאליטו (2):
** השחקן הטוב ביותר: 2017
** מלך השערים: 2017
* גביע אירופה לאלופות בכדורגל חופים (1):
** השחקן הטוב ביותר: 2016
* אליפות רוסיה (3):
** השחקן הטוב ביותר: 2017
** מלך השערים: 2017, 2019

## סטטיסטיקות

;לאומיים

;קבוצתיים 

## קישורים חיצוניים

* הפרופיל של רודריגו באתר הרשמי של Beach Soccer Worldwide

## הערות שוליים

קטגוריה:כדורגלני חופים ברזילאים
קטגוריה:ברזילאים שנולדו ב-1993
סירקואיט פארטי

[ממוזער|סירקואיט פארטי ב[אטלנטה, ג'ורג'יה]]
**סירקואיט פארטי** (באנגלית: **Circuit party**; באופן מילולי: חוג המסיבות), במקור **דיסקו פארטי** (**Disco party**), הוא אירוע ריקודים גדול שנמשך לאורך הלילה ועד היום שלאחר מכן, כמעט תמיד עם מספר אירועים קשורים בימים שלפני ואחרי האירוע המרכזי. מסיבות מסוג זה החלו להופיע בסוף שנות ה-70 ובתחילת שנות ה-80 של המאה ה-20. באותה תקופה, אירועים אלו התקיימו, למשך ערב אחד בלבד, במקומות גדולים שונים במטרופולינים עם אוכלוסיית הומוסקסואלים גדולה.

אישים בקהילה הגאה והקהילה המדעית פרסמו חששות לגבי התרבות של סירקואיט פארטי, במיוחד השימוש הרב בסמים, כגון אלכוהול, קנאביס, מתאמפטמין, MDMA, קטמין, GHB, אמיל ניטריטים  ו-"סמי מסיבות" אחרים. בדרך כלל, מקדמי הסירקואיט פארטי שוכרים אנשי מקצוע רפואיים שיוצבו מחוץ למקום האירוע, בצפייה למנות יתר של סמים, התייבשות או שכרות במהלך האירוע. כמו כן, יש המצביעים על הסיכונים של מנת יתר ופגיעה בשיקול הדעת המובילים ליותר מין ללא קונדום והעברת מחלות מין. יש המאשימים כי סירקואיט פארטי גורמת להתפשטות של שימוש לרעה במתאמפטמין ועלייה בהעברת מחלות מין, במיוחד HIV/איידס, בקרב גברים הומוסקסואלים.

על אף שמסיבות אלו פתוחות לכל אחד, המסיבות נתפסות בדרך כלל כאירועים חברתיים שטחיים שמיועד בעיקר לגברים הומוסקסואלים לבנים בכושר גופני המזוהים בגבריות. סירקואיט פארטי מחייבות כניסה בתשלום, כאשר חלקן מנוהלות למטרות רווח ואחרות למטרות תרומה לארגוני צדקה להט"ביות או לתוכניות הקשורות לרפואת להט"ב.

## ראו גם
* גיי בר
* ריקודי התה (להט"ב)

## קישורים חיצוניים

## הערות שוליים

קטגוריה:מסיבות
קטגוריה:להט"ב: סלנג ומונחים
קטגוריה:תרבות להט"ב
פטה מורגנה (שיר של דנה אינטרנשיונל)

"**פטה מורגנה**" (באנגלית: "**Fatamorgana**") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור באוקטובר 1993, בהוצאת חברת התקליטים IMP דאנס בע"מ, כסינגל השלישי מתוך האלבום. הוא נכתב על ידי יואב גינאי, והולחן על ידי חברי להקת אתניX, זאב נחמה ותמיר קליסקי.

"פטה מורגנה" הוא שירה הראשון של דנה שלא נכתב או הולחן על ידה ובוצע בשפה העברית.

## רקע
תחילה נכתב "פטה מורגנה" עבור להקת דרמה, שפעלה בעיקר בשנות ה-90 של המאה ה-20 ועופר ניסים, מפיק השיר, היה חבר בה. לאחר הצלחת הסינגל "סעידה סולטנה" החליט ניסים להציע לאינטרנשיונל להקליט את "פטה מורגנה" ולהפיצו באופן מסחרי. היא נענתה להצעה. בשיר מופיעים מספר ניגודים כגוון "השלג בקיץ" ו"במדבר אני המים". לימים הסבירה אינטרנשיונל כי הניגודים מייצגים את אישיותה הפנימית ואופייה.

ביוני 1998 חשף גינאי כי ב"פטה מורגנה" הייתה שורה שלא הוקלטה בהתאם להחלטה של אינטרנשיונל: "שמי דני או דנה, פטה מורגנה". היא מאנה לשיר את השורה כיוון שרצתה להצליח בתעשיית המוזיקה בזכות הכישרון שלה, לטענתה, ולא בשל היותה טרנסג'נדרית.

## הצלחה
ב-10 באוקטובר 1993 נכנס השיר לראשונה למצעד הסינגלים של רשת ג' במקום ה-23. ב-28 בנובמבר עלה למקום הרביעי - המיקום הגבוה ביותר אליו הגיע במצעד. הוא שהה במצעד במשך ארבעה עשר שבועות רצופים ויצא ממנו ב-16 בינואר 1994. במצעד הפזמונים העברי השנתי ה'תשע"ד הגיע "פטה מורגנה" למקום ה-22.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יואב גינאי
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירים שהופקו על ידי עופר ניסים
קטגוריה:שירים על ביגוד ואופנה
קטגוריה:שירים על מזג אוויר
קטגוריה:שירים על מיניות
קטגוריה:שירים על פריז
קטגוריה:סינגלים בהוצאת IMP דאנס
שמואל שלטשטט

**שמואל בן אהרן שלטשטט** (שליצטאט, שליטשטאט) היה רב אלזסי מהמאה ה-14. הוא נולד בשלטשטדט וידוע שהוא חי בשטרסבורג במחצית השנייה של המאה ה-14. הוא היה ראש ישיבה בשטרסבורג, ומחבר ספר "קיצור המרדכי" או "מרדכי הקטן".

## משפטים וגלות
על פי סיפור המופיע ב"ספר המקנה" של רבי יוסף איש רוסהיים, בשנת 1370 לערך, היו בקהילה היהודית של שטרסבורג שני מוסרים שהואשמו שהלשינו לאבירי אנדלאו  על הקהילה. רבי שמואל הושיב בית משפט נגד המלשינים, וגזר עליהם עונש מוות. הם הצליחו לבצע את גזר הדין נגד אחד מהם אבל השני נמלט, התנצר והודיע לאבירים על ההליכים. האבירים יחד עם המון חמוש הגיעו לשטרסבורג במטרה לנקום ברבי שמואל, שהצליח להשיג מקלט בטירת הוהלנדסברג , ליד קולמר. נכבדי הקהילה נמנעו מלהתערב להגן עליו, והוא נשאר במאסר במשך שש שנים.

רבי שמואל עזב את מקום מחבואו ב-1376 ונסע לבבל שם הגיש תלונה בפני הנשיא נגד מנהיגי קהילת שטרסבורג, והביא ממנו ומרבני ירושלים כתבי חרם.

חמוש בכתב החרם הזה, חזר רב שמואל לגרמניה והתגורר ברטיסבון. רבני רטיסבון כתבו לראשי קהילת שטרסבורג, והתחננו בפניהם שישתמשו בכל מרצם בקבלת ההיתר לשובו, ואיימו שאם לא כן, יוטלו עליהם החרם. כתוצאה מכך ראשי הקהילה אכן השיגו את האישור השלטוני הדרוש והוא הורשה לחזור לשטרסבורג. לא ידוע כמה זמן חי רבי שמואל לאחר אירוע זה; אך שנים ספורות לאחר מכן (בערך 1380) נטבחו כל יהודי שטרסבורג, וייתכן כי הוא נספה יחד עם קהילתו.

## חיבורים
רבי שמואל ידוע במיוחד בחיבורו "קיצור מרדכי" או "מרדכי קטן", של "ספר המרדכי" של רבי מרדכי בן הלל. במקרים מסוימים הוא מכריע שלא כמרדכי ולעיתים מוסיף הלכות שאינן מופיעות ב"ספר המרדכי".

## לקריאה נוספת
אברהם הלפרין, **מבוא לקיצור המרדכי**, בתוך ספר המרדכי השלם בבא קמא, הוצאת מכון ירושלים

## קישורים חיצוניים
* הרב יצחק שלמה סופר, "הלכות ציצית מתוך ספר מרדכי קטן לרבי שמואל משליצטאט" , **חצי גבורים** ט, ניסן תשע"ו, עמ' קכח–קעד
* חוה פרנקל-גולדשמידט, מבוא לספר המקנה לרבי יוסף איש רוסהיים, עמ' טו-יח, באתר אוצר החכמה

## הערות שוליים

קטגוריה:מחברי ספרי הלכה
קטגוריה:ראשוני אשכנז
קטגוריה:שטרסבורג: רבנים
קטגוריה:יהודי אשכנז במאה ה-14
ויאראלה

**ויאראלה** (שם מדעי: *Vieraella*) הוא סוג פרהיסטורי של צפרדע שחי לפני 189 עד 176 מיליון שנה בתקופת היורה שבעידן המזוזואיקון. סוג זה כלל מין יחיד, **ויאראלה הרבסטי** (*Vieraella herbsti*).

## מאפיינים
הוא תואר לראשונה ב־1961 לאחר שנמצאה בארגנטינה דגימת מאובן של פרט בודד, P.V.L. 2188, שהשתמר בצורה יוצרת דופן. הוא מאובן מעבר בן דו-חיים קדומים יותר לצפרדעים המודרניות. למרות שוויאראלה הרבסטי היא אחת הצפרדעים האמיתיות העתיקות ביותר שידועות למדע, היא הייתה דומה לצפרדעים מודרניות ברגליה ששימשו לקפיצה ובצורת גולגולתה. אך, לעומתן, אורכה היה כ־3 סנטימטרים.

לצפרדע קדומה זו היו 11 חוליות בניגוד לצפרדעים הקיימות, שהן בעלי 9 חוליות. בהתבסס על מבנה הגוף כמה מדענים מעריכים שצפרדע זו היא כנראה האב הקדמון של המשפחות אסקפיים ועגולשוניים מתת סדרה ארכאובטרכיה, בעוד אחרים מגדירים אותה כטקסון ללא מקור בסדרה חסרי זנב. מדענים נוספים מעריכים שהיא שייכת למשפחת הליופלמיים.

## קישורים חיצוניים

## הערות שוליים

קטגוריה:חסרי זנב פרהיסטוריים
קטגוריה:בעלי חיים שחיו ביורה תחתון באמריקה הדרומית
קטגוריה:ארגנטינה: מאובנים
מעיין הנצח (סרט, 2002)

**מעיין הנצח** (באנגלית: **Tuck Everlasting**) הוא סרט פנטזיה רומנטית אמריקאי משנת 2002 בבימויו של ג'יי ראסל, עם אלקסיס בלדל, ג'ונתן ג'קסון, בן קינגסלי, ויליאם הרט, סיסי ספייסק,איימי אירווינג וסקוט בירסטו בתפקידים הראשיים.

התסריט מבוסס על ספר הילדים רב המכר "מעיין הנצח" של נטלי באביט משנת 1975.

הספר והספר עוסקים ברעיון חיי הנצח על היתרונות והחסרונות שבהם.

לאורך הסרט יש קטעי קריינות של השחקנית אליזבת שו. הסרט לא הוקרן באולמות הקולנוע בישראל.

## תקציר העלילה
שנת 1914, בפאתי העיירה טריגאפ (שם פיקטיבי) במרילנד גרה משפחת פוסטר האמידה - האם (איימי אירווינג), האב (ויקטור גרבר), הבת ויני (אלקסיס בלדל) והסבתא. ויני היא בת 15 והוריה לוחצים עליה לעבור לפנימיה נגד רצונה.

באחד הוויכוחים היא בורחת מהבית ומשוטטת ביער השייך למשפחתה. לפתע היא רואה בחור צעיר ונאה שותה ממימי מעיין שנובע מתחת לעץ. הצעיר מציג את עצמו בשם ג'סי טאק. כעבור זמן קצר מופיע אחיו מיילס חמור סבר, מעלה את ויני על סוס ומביא אותה לבית משפחת טאק.

הוא מציג את ווני לפני אביו אנגוס טאק (ויליאם הרט) ואמו מיי (סיסי ספייסק). הם מגלים לה את הסוד הכמוס של המעיין שמי ששותה ממנו זוכה לחיי נצח, אינו סובל ממחלות ולא נפצע מיריות או נכישות נחש. ג'סי מגלה לה כי למעשה הוא בן 104 וכן יישאר כל הזמן.

מתפתח רומן אהבה בין ויני לג'סי והוא מציע לה לשתות ממימי המעיין אך אנגוס טאק לוקח אותה לשיחה אינטימית על סירה באגם ומגלה לה כי גם חיי נצח הם סבל מתמשך וכי יש לקבל את המוות כחלק ממעגל החיים. הוא מגלה לה כי היא הזרה היחידה היודעת את הסוד הזה ואם הוא יתגלה יבואו המונים לשתות מהמעיין כדי לזכות בחיי נצח.

לעיירה מגיע זר בחליפה צהובה (בן קינגסלי). הוא שמע מסבתו על משפחת טאק והמעיין, ומגלה את מקום מגוריהם ביער.

הוא מגיע לבית משפחת פוסטר ומודיע כי הוא יכול למצוא את ויני תמורת ויתור של מר פוסטר על חלקת היער לטובתו והם מסכימים מחוסר ברירה.

הוא מגיע לבית משפחת טאק ורוצה שיגלו לו את מקום המעיין. מתחולל מאבק והוא יורה בג'סי שכאמור לא נהרג. מיי תופסת רובה וחובטת בראשו והורגת אותו. מגיע למקום אנשי העיירה. ויני נפגשת עם אביה ושוטר אוסר את מיי ואנגוס. מי נידונה לתלייה.

בלילה חשוך וסוער מצליחה ויני להגיע לתחנת המשטרה ואומרת לשריף שרודפים אחריה. הוא יוצא ורואה שתי דמויות שחורות (ג'סי ומיילס) שקמות לאחר שירה בהן. מרוב פחד הוא בורח וויני נכנסת לתחנה ומשחררת את מיי ואנגוס.

הם נפרדים וג'סי מבקש מוויני לשתות ממימיי המעיין. סבתה של ויני מתה וויני משתתפת בהלוויה ומנחמת את אמה. היא מבינה שהמוות הוא חלק מחיי אדם. כשהיא הולכת לשתות ממימיי המעיין היא מסתכלת בדמותה הנשקפת במים ומחליטה לא לשתות.

כעבור 85 שנים מגיע ג'סי לעיירה - בחור צעיר ויפה על אופנוע. הוא מגיע לבית הקברות ומתבונן במצבתה של ויני עליה כתוב - " ויניפרד פוסטר ג'קסון 1999 - 1899 - אישה יקרה ואמא יקרה".

## צוות השחקנים

## קישורים חיצוניים
* 

* מעיין הנצח, באתר TCM
* קדימון למעיין הנצח, באתר יוטיוב
* קדימון למעיין הנצח, באתר יוטיוב

## הערות שוליים

קטגוריה:סרטי 2002
קטגוריה:סרטים אמריקאיים
קטגוריה:סרטים באנגלית
קטגוריה:סרטי פנטזיה אמריקאיים
קטגוריה:סרטי דרמה רומנטית
קטגוריה:דיסני: סרטים
קטגוריה:סרטי וולט דיסני
קטגוריה:סרטים המבוססים על רומנים אמריקאים
קטגוריה:סרטים שצולמו במרילנד
קטגוריה:סרטי דרמה רומנטית אמריקאיים
טקס פרסי אוסקר ה-4

**טקס פרסי אוסקר ה-4** (באנגלית: **4th Academy Awards**) להענקת פרסי האוסקר של האקדמיה האמריקאית לקולנוע (AMPAS) למיטב סרטי הקולנוע והטלוויזיה שיצאו בין 1 באוגוסט 1930 ל-31 ביולי 1931.

"סימרון" היה המערבון הראשון שזכה בפרס הסרט הטוב ביותר, והוא יישאר היחיד שזכה בפרס זה במשך 59 שנים ( עד לזכייתו של הסרט "רוקד עם זאבים" ב-1991). הסרט קיבל אז 7 מועמדויות בשיא, והיה הראשון שזכה ביותר משני פרסי אוסקר. בנוסף, "סימרון" ו"נשמה חופשית" הפכו לסרטים הראשונים שקיבלו יותר ממועמדות אחת.

ג'קי קופר היה לשחקן הילד הראשון שהיה מועמד לפרס אוסקר, והוא החזיק בשיא זה כמעט 50 שנה. הוא היה המועמד השני הכי צעיר אי פעם והמועמד היחיד לפרס השחקן הטוב ביותר מתחת לגיל 18.

פרס השחקן הטוב ביותר הוענק לליונל ברימור שהיה לאדם הראשון שקיבל מועמדויות במספר קטגוריות, לאחר שהיה מועמד לבמאי הטוב ביותר על הסרט "מאדאם X" בטקס פרסי אוסקר ה-2. כמו כן הוא גם הזוכה בפרס השחקן הטוב ביותר היחיד אי פעם שנולד בשנות ה-70 של המאה ה-19.

במהלך הטקס אירע אחד מהרגעים הזכורים בתולדות האוסקר, שחקן הילד בן ה-9, ג'קי קופר, היה מועמד לפרס השחקן הטוב ביותר על תפקידו בסרט "סקיפי", נרדם על כתפיה של המועמדת לפרס השחקנית הטובה ביותר מארי דרסלר. מתי שדרסלר הוכרזה כזוכה בפרס, היה צריך להרפות את קופר אל חיק אימו.

## זכיות ומועמדויות
[200px|ממוזער|שמאל|[ויליאם לברון, ההפקה הטובה ביותר]]
[200px|ממוזער|שמאל|[ליונל ברימור, השחקן הטוב ביותר]]
[200px|ממוזער|שמאל|[מארי דרסלר, השחקנית הטובה ביותר]]
[200px|ממוזער|שמאל|[הווארד אסטרבוק, התסריט המעובד הטוב ביותר]]

המועמדים הוכרזו ב-5 באוקטובר 1931. הזוכים רשומים ראשונים ו**מודגשים**.

## מספר מועמדויות ופרסים

## ראו גם
* 1930 בקולנוע
* 1931 בקולנוע

## קישורים חיצוניים
* 

## הערות שוליים

קטגוריה:1930 בארצות הברית
קטגוריה:1931 בארצות הברית
קטגוריה:טקסי פרס אוסקר
סטיבן ביגן

**סטיבן אדוארד ביגן** (באנגלית: **Stephen Edward Biegun**; נולד ב-30 במרץ 1963) הוא דיפלומט אמריקאי שכיהן כסגן מזכיר המדינה של ארצות הברית בשנים 2019–2021 וכשליח המיוחד של ארצות הברית אל קוריאה הצפונית במהלך ממשלו של הנשיא דונלד טראמפ.

## ביוגרפיה
ביגן נולד בדטרויט שבמישיגן. בשנת 1984 השלים באוניברסיטת מישיגן לימודי תואר ראשון ברוסית ובמדע המדינה, ובשנים 1992–1994 היה המנהל המקומי של המכון הרפובליקני הבין-לאומי במוסקבה, עיר הבירה של רוסיה. בנוסף היה ביגן חבר במועצת המנהלים של קרן ארצות הברית–רוסיה (U.S. Russia Foundation) כמו גם בגופים נוספים, בהם ללימודים פוליטיים במוסקבה; מועצת העסקים של ארצות הברית–רוסיה; הלשכה הלאומית למחקר אסיה; מועצת העסקים של ארצות הברית ואיגוד מדינות דרום-מזרח אסיה ובמלכ"ר הממשלתי "פרידום האוס". בראשית דרכו המקצועית היה יועץ לענייני ביטחון לאומי עבור הסנאטור ביל פריסט מטנסי.

במהלך שירותו הציבורי מילא ביגן שורה של תפקידים בסוכנויות ממשלתיות בממשלה הפדרלית של ארצות הברית. בין תפקידים אלה ניתן למנות את המזכיר המבצעי של המועצה לביטחון לאומי של ארצות הברית תחת היועצת לביטחון לאומי קונדוליזה רייס בממשל ג'ורג' ווקר בוש. במהלך הבחירות לנשיאות ארצות הברית 2008 היה יועץ לענייני מדיניות חוץ עבור מושלת אלסקה שרה פיילין, מועמדת המפלגה הרפובליקנית לתפקיד סגנית נשיא ארצות הברית.

ב-1 במרץ 2018 דווח כי ביגן הוא מועמד מוביל להחלפת היועץ לביטחון לאומי בממשלו של דונלד טראמפ, הנרי מקמסטר. למרות זאת, ב-22 במרץ אותה שנה הוכרז כי את מקמסטר יחליף ג'ון בולטון. ב-23 באוגוסט 2018 מינה מזכיר המדינה של ארצות הברית מייק פומפאו את ביגן לנציג המיוחד של ארצות הברית בקוריאה הצפונית, תפקיד בו גיבש את המדיניות של ממשל טראמפ בנוגע לקוריאה הצפונית.

ב-7 באוגוסט 2019 דיווח העיתון "וול סטריט ג'ורנל" כי ביגן היה מועמד מוביל להחלפתו של ג'ון האנטסמן כשגריר ארצות הברית ברוסיה. משהוחלט לשלוח את ג'ון סאליבן למוסקבה במקומו של האנטסמן, מונה ביגן לסגן מזכיר המדינה של ארצות הברית ב-31 באוקטובר 2019. מינויו אושר בידי הסנאט של ארצות הברית ברוב של 90 תומכים מול שלושה מתנגדים ב-19 בדצמבר אותה שנה. כעבור יומיים הושבע לתפקידו. עם ההשבעה של ג'ו ביידן לנשיאות ארצות הברית נחתמה כהונתו במחלקת המדינה של ארצות הברית.

## קישורים חיצוניים

## הערות שוליים

קטגוריה:בוגרי אוניברסיטת מישיגן
קטגוריה:דירקטורים אמריקאים
קטגוריה:משנים למזכיר המדינה של ארצות הברית
קטגוריה:נשיאות דונלד טראמפ הראשונה: אישים
קטגוריה:אמריקאים שנולדו ב-1963
משחק הדמעות (שיר)

"**משחק הדמעות**" (באנגלית: "**Crying Game**") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור בנובמבר 1993, בהוצאת חברת התקליטים IMP דאנס בע"מ, כסינגל הרביעי מתוך האלבום.

## רקע וכתיבה
השיר נכתב על ידי אהוד מנור והולחן על ידי אינטרנשיונל ועופר ניסים. בדומה לסינגל הקודם, "פטה מורגנה", הנושא שעליו סובבות מילות השיר הוא אשליות. בכתבה בעיתון "ידיעות אחרונות" מדצמבר 1993 קישרו את האשליות בשיר לזהותה המגדרית של אינטרנשיונל. שמה של הרצועה לקוח מכותרת הסרט "משחק הדמעות", שיצא לאקרנים ב-1992 ועוסק גם הוא במיניות.

## הצלחה
"משחק הדמעות" נכנס לראשונה למצעד הפזמונים השבועי של רשת ג' ב-21 בנובמבר 1993 במקום ה-18. ב-19 בדצמבר הגיע למקום הרביעי – המיקום הגבוה ביותר אליו הגיעה במצעד זה. הוא שהה במצעד אחד עשר שבועות רצופים ויצא ממנו ב-6 בפברואר 1994. במצעד הפזמונים העברי השנתי ה'תשנ"ד הגיע "משחק הדמעות" למקום ה-29.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על בכי
קטגוריה:שירים על מיניות
קטגוריה:סינגלים בהוצאת IMP דאנס
דאצ'יה לודג'י

**דאצ'יה לודג'י** (באנגלית: **Dacia Lodgy**) היא מכונית מיניוואן קומפקטית עם שבעה מקומות ישיבה, המיוצרת על ידי חברת דאצ'יה משנת 2012, ונחשפה בתערוכת הרכב הבינלאומית בז'נבה במרץ 2012 כמחליפת הרנו לוגאן mcv.

הלודג'י הגיעה לישראל בינואר 2015.

בספטמבר 2021 חשפה דאצ'יה את מחליפת הלודג'י - "דאצ'יה ג'וגר" (**jogger**), מכונית במראה של רכב פנאי-שטח עם 7 מקומות ישיבה.

## מפרט טכני
הלודג'י הוצע עם מנועי בנזין בנפחים של 1.2 ו-1.6 ליטר והספקים של 86, 102 ו-115 כוחות סוס, ועם מנוע דיזל בנפח 1.5 ליטר עם הספקים של 90, 110 ו-116 כוחות סוס.

תיבת ההילוכים בכל המנועים היא ידנית בלבד עם 6 הילוכים.

אבזור הבטיחות כולל 4 כריות אוויר ובקרת יציבות.

במבחני הריסוק שערך ארגון הבטיחות האירופאי "יורו NCAP", קיבלה הלודג'י 3 כוכבי בטיחות מתוך 5.

## מתיחת פנים
בשנת 2017 עברה הלודג'י מתיחת פנים קלה שכללה בעיקר שינויי עיצוב קלים בחזית הרכב וגלגל הגה חדש.

## לודג'י גלס
שמאל|ממוזער|לודג'י גלס
בנובמבר 2011 הכריזה דאצ'יה על השתתפותה בתחרויות גביע אנדרוס והציגה את דגם הלודגי גלס (Lodgy Glace) המותאם למרוצי מכוניות על קרח. בניגוד לגרסת הייצור בגלס הותקן מנוע מרכזי ומערכת הנעה לכל הגלגלים. המנוע בנפח 3 ליטר ובעל הספק של 355 כוח סוס.

הקבוצה כללה שלושה רכבים: בשניים התחרו אלן פרוסט ובנו ניקולס. בשלישי התחרה אוונס סטייבנארט. הקבוצה ניצחה את התחרות כשאלן פרוסט מנצח ארבעה מרוצים ומגיע בשישה מרוצים נוספים לפודיום.

## מכירות
להלן טבלת נתוני מכירות הלודג'י באירופה ובישראל (ע"פ נתוני "קארזון") לפי שנים:

## ראו גם
* סיטרואן C4 פיקאסו
* דאצ'יה ג'וגר

9. Thecar, כשל במנוע 1.2 בנזין.
2022 06
לודג'י
קטגוריה:דגמי מכוניות שהושקו ב-2012
קטגוריה:מיניוואנים
חוק החשמל

**חוק החשמל, תשי"ד-1954** הוא חוק שאושר בכנסת השנייה ב-24 באוגוסט 1954, לשם הסדרת ייצור החשמל והשימוש בו. החוק נכנס לתוקף ב-3 במרץ 1955. עם חקיקת חוק משק החשמל הועברה אליו מטרה זו, וחוק החשמל עוסק בעיקר בהסדרת העיסוק בעבודות חשמל ובבטיחות מתקני חשמל.

## היסטוריה חקיקתית
החוק אושר בכנסת השנייה ב-24 באוגוסט 1954 ונכנס לתוקף ב-3 במרץ 1955, חצי שנה לאחר פרסומו ב"רשומות". החוק ביטל את פקודת החשמל. מאז חקיקתו תוקן החוק 6 פעמים.

סעיף 2 לחוק הסמיך את השר הממונה על ביצוע חוק זה (שר העבודה, ואחר כך שר התעשייה המסחר והתעסוקה ומ-2023 שוב שר העבודה) להסדיר את ייצורו, הולכתו או צריכתו של חשמל. סעיף זה בוטל בתיקון מס' 2 לחוק, במסגרת חקיקתו של חוק משק החשמל, המסדיר נושא זה.

תיקון מס' 4 לחוק, משנת 2011, הורה על הקמתה של מועצת מקצועות החשמל והסדרת פעילותה. בראש המועצה עומד המנהל למתן רישיונות לעבודות חשמל. בנוסף תיקן החוק את התנאים לקבלת רישיון לעסוק בעבודות חשמל.

מכוח החוק הותקנו תקנות רבות.

## הוראות החוק
החוק קובע: "לא יעסוק אדם בביצוע עבודת חשמל, אלא אם יש בידו רישיון מאת המנהל למתן רישיונות לעבודות חשמל המתיר לו ביצוע עבודה מסוג זה ובהתאם לתנאי הרישיון". 
התנאים לקבלת הרישיון וסמכויות בעלי הרישיון השונים מפורטים בתקנות החשמל (רישיונות) התשמ"ה-1985. 

תיקון מס' 4 לחוק מורה בין היתר על הקמתה של מועצת מקצועות החשמל ומסדיר את פעילותה. תפקיד המועצה לייעץ לשר הממונה בנושאים אלה: סוגי רישיונות לעבודות חשמל, תנאי הכשירות לקבלתם, סוגי עבודות שניתן לבצע, ושימור כשירות בעל הרישיון.

כמו כן, החוק קובע: "לא יתקין אדם מתקן חשמלי ולא ישנה בו שינוי יסודי אלא על־פי היתר בכתב מאת המנהל ובהתאם לתנאי ההיתר". המנהל (מנהל מינהל החשמל במשרד האנרגיה והתשתית) רשאי, מטעמי בטיחות לאדם או לרכוש, להורות בצו על הפסקת הפעלתו של מתקן חשמלי או השימוש בו, או להתנות את המשך ההפעלה או השימוש בקיום תנאים שפורטו בצו. המנהל רשאי להסמיך מפקחים, שבסמכותם לערוך בקורת על מנת להיווכח אם מתקיימות הוראות חוק זה.

## קישורים חיצוניים
* 
* 

## הערות שוליים

החשמל
קטגוריה:הכנסת השנייה: חקיקה
קטגוריה:ייצור חשמל בישראל
נסים גבאי

**הרב נסים גבאי** או **נסים שמואל גבאי** היה אב בית דין, דרשן, פרשן ורב מפורסם בקושטא במאה ה-18 ומחבר שו"ת פאת נגב.

## תולדותיו
למד אצל רבי אברהם בן יהודה מיוחס, מחבר ספר בני אברהם. בשנת 1764 היה דיין, וישב בהרכב עם רבי חיים בן רבי דוד מאטלון ורבי יעקב ישראל אשכנזי. ובשנת 1769 נודע לנו כי כבר היה ממונה איסור והיתר בקושטא.

בשנים 1777–1788 היה אב"ד בדיני איסור והיתר בעיר. בשנת 1788 התמנה ככל הנראה לחבר בבית דין רבה.

היה ידידו ועמיתו בתורה של רבי יום טוב אלנקווה, כמבואר מספרו שביתת יום טוב, וכן התכתב בהלכה עם רבי אליהו פאלומבו מקושטא. מוזכר רבות בספרי הפוסקים בני זמנו, וביניהם מזכירו רבי רפאל יוסף חזן בשו"ת חקרי לב. ספריו מצוטטים בספרי האחרונים וביניהם בשו"ת חיים ביד, ויקרא אברהם לרבי אברהם חיים בן מסעוד חי אדדי רבי פראג'י עלוש בספר אוהב משפט ועוד.

אשתו נקברה בירושלים, והוא אף דרש למעלת ארץ ישראל בספרו, ולכן יש הסוברים שעלה לארץ ישראל לפני פטירתו.

### צאצאיו ותלמידיו
בנו היה רבי אליהו, שגם אסף ונידב את הכסף להוצאת ספרו של אביו, שהביא לדפוס תלמידו של רבי נסים, רבי יעקב אבן חי חסון.

## ספריו
ממוזער|פאת נגבשני ספריו נכרכו יחד:
* **שו"ת פאת נגב** (שאלוניקי תקנ"ז) - שאלות ותשובות וחידושים על ארבעה טורים, ש"ס ודרושים.
* **דרך הנגב** (שאלוניקי תקנ"ז) - דרושים ושיטה על קצת מקומות בש"ס.

## קישורים חיצוניים
* 
* 

## הערות שוליים

קטגוריה:דיינים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:איסטנבול: רבנים
קטגוריה:מחברי ספרי דרוש
קטגוריה:מחברי ספרי שו"ת
בלאופלדן

**בלאופלדן** (בגרמנית: **Blaufelden**) היא עיירה במחוז שווביש האל בבאדן-וירטמברג שבגרמניה. היישוב נמצא כ-15 ק"מ מרוטנבורג על הטאובר.

העירייה מוזכרת לראשונה במסמך משנת 1157. בשנת 1399 היא עברה לשליטת נסיכות אנסבך. נכתב שבלאופלדן ב-1526 היא עירייה לותרנית. בשנת 1806 היא עברה תחילה לבוואריה ולאחר הסכם תיקוני גבול לווירטמברג.

העיירה חוברה למסילת ברזל בשנת 1869. תנועת רכבות נוסעים הופסקה בשנת 1963. העיירה מחוברת למערכת כבישים ארצית באמצעות כביש מס' 290.

במהלך שנות ה-70 של המאה ה-20 סופחו לעיירה מספר יישובים קטנים בסביבתה.

נכון לדצמבר 2020 ישנם כ-5,300 תושבים בבלאופלדן.

המעסיק העיקרי הוא Bosch Tiernahrung, חברה לייצור מזון לחיות. החברה הוקמה בשנת 1984 כעסק משפחתי. עם הזמן התפתחה והייתה לאחת החברות המובילות בתחום בגרמניה, המייצאת את תוצרתה למדינות נוספות. החברה מעסיקה כ-700 עובדים.

## קישורים חיצוניים

* 

קטגוריה:באדן-וירטמברג: ערים
קטגוריה:גרמניה: יישובים
עונת 2022/2023 ביורוקאפ

**עונת  ב[[יורוקאפ]]** היא העונה ה-21 של המפעל השני בחשיבותו של תחרות אירופית לקבוצות כדורסל השנייה לאחר היורוליג. משחקי העונה התקיימה תחת חסות של חברת מזון יוונית Chipita וזה היייתה העונה האחרונה בחוזה עם החברה. 

העונה נפתחה בספטמבר 2022 והסתיימה במשחק הגמר בחודש מאי 2023 בה ניצחה גראן קנריה. בעקבות כך היא קיבלה זכות להשתתף בעונת 2023/2024 ביורוליג אך לא מימשה אותו מסיבות תקציביות.

## מתכונת התחרות
יורוליג בסקטבול שאחראית על היורוקאפ הודיעה על שינוי במבנה, לטורניר יעפילו 20 קבוצות. הקבוצות יחולקו לשני בתים של 10 קבוצות בכל בית, כשכל קבוצה תשחק פעמיים (בית חוץ) מול שאר קבוצות הבית כאשר שמונה הקבוצות הראשונות יעפילו לשלבי ההכרעה שיערך בשיטת נוקאאוט.

זוכה בתחרות קיבלה זכות להשתתף בעונת 2023/2024 ביורוליג.
## המשתתפות בתחרות



## שלב הבתים
### בית א'

### בית ב'

## פלייאוף

### משחק הגמר

## פרסים אישיים
* MVP של העונה -  טייריק ג'ונס מטורק טלקום
* MVP של הגמר -  ג'ון שורנה מגראן קנריה
### נבחרת התחרות

## קישורים חיצוניים

* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

קטגוריה:תחרויות כדורסל ב-2022
קטגוריה:תחרויות כדורסל ב-2023
קטגוריה:עונות בגביע יורוקאפ כדורסל
קטגוריה:2022 באירופה
קטגוריה:2023 באירופה
הסופר קאפ האירופי 2020

[ממוזער|[פושקש ארנה בבודפשט, הונגריה, שאירח את המשחק]]
**הסופר קאפ האירופי 2020** היה המהדורה ה-46 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הגרמני באיירן מינכן, הזוכה בליגת האלופות 2019/20, והמועדון הספרדי סביליה, אלופת הליגה האירופית 2019/20. המשחק התקיים בפושקש ארנה בבודפשט, הונגריה, ב-24 בספטמבר 2020. במשחק ניצחה באיירן מינכן לאחר שגברה על יריבתה 2–1 בתום הארכה, לאחר 1–1 בתום הזמן החוקי.

## קבוצות

זו הייתה הפעם החמישית שבאיירן מינכן השתתפה בסופר קאפ האירופי והזכייה השנייה שלה, כשהיא זכתה בו פעם אחת בעבר וסיימה כסגנית בשלוש פעמים נוספות. זו הייתה ההופעה השישית של סביליה בתחרות, לאחר שזכתה בו פעם אחת וסיימה כסגנית עוד ארבע פעמים.

## משחק
### פרטים
*הזוכה בליגת האלופות הוגדרה כקבוצה "הביתית"
*זמן רגיל - 90 דקות
*30 דקות הארכה במידת הצורך
*דו-קרב פנדלים אם התוצאה עדיין שוויון
*שנים עשר מחליפים רשומים
*מקסימום שלושה חילופים, ועוד אחד נוסף בתוספת הזמן

## ראו גם
*גמר ליגת האלופות 2020
*גמר הליגה האירופית 2020

## קישורים חיצוניים

*
קטגוריה:משחקי הסופר קאפ האירופי
קטגוריה:באיירן מינכן
קטגוריה:סביליה (כדורגל)
קטגוריה:בודפשט: תחרויות ספורט
קטגוריה:2020 בספורט
קטגוריה:2020 בהונגריה
שיחות מילואים

**שיחות מילואים** היא סדרת טלוויזיה של כאן 11 מתאגיד השידור הישראלי יצירתם של אהוד עזריאל מאיר ואופיר בועז המשחקים את הדמויות בסדרה, בבימוי אופיר בועז ובהפקת דנה שלהב המציגה הופעת אורח.

## מתכונת
כל פרק מתחיל בקולה של סמלת המבצעים, אורית נבון, הקוראת לצוות "מטרוניטא" ובודקת את מצבם או את מיקומם.

אופיר ואהוד, צמד חיילי מילואים, מדברים ביניהם כדי "להעביר את המילואים" עם פק"ל קפה ושתי כוסות זכוכית. בכל פרק הם נמצאים במיקום אחד, אפייני לאימוני מילואים, כמטווח, גדר בטון בשדה או בתרגיל מארב בשטח. 

הפרק מסתיים בכך שסמלת המבצעים קוטעת את דבריהם ושואלת אם הכל תקין.

הצילומים נעשו לרוב באזורי אימונים בדרום, כמו גבעות גורל ובית גוברין - מרשה.

## דמויות
* אופיר - רזה והמגולח, מספר על מצב שלו עם אישה כלשהי, אשתו בבית, מוזגת בבר, או בת כיתתו משנים עברו העומדת ליד תחנת האוטובוס. בשעת הסיפור נראית הסצנה, כשקולו המספר של אופיר מדבב את כל הדמויות המדברות.
* אהוד - דתי עם כיפת גרוש קטנה וזיפי זקן, חובש כובע צבאי, מספר בתוספת קולות רקע מלאכותיים ולעיתים בתוספת אנימציות או מצגת, על "פסיכולוגיה בגרוש", בדרך כלל בקשר עם סרטון שראה או פודקאסט ששמע באינטרנט, ומשכנע את אופיר לשנות את מצבו ולאמץ סיסמה נבובה, עליה בסופו של דבר שניהם חוזרים בקול רם כמה פעמים.

קטגוריה:כאן 11: תוכניות וסדרות
לוקאש זוולינסקי

**לוקאש זוולינסקי** (בפולנית: **Łukasz Zwoliński**; נולד ב-24 בפברואר 1993 בשצ'צ'ין שבפולין) הוא כדורגלן פולני המשחק בעמדת החלוץ בקבוצת ויסלה קרקוב מליגת העל הפולנית.

## קריירת מועדונים
זוולינסקי שיחק במספר מועדונים בפולין ובקרואטיה.

בחודש פברואר 2020 חתם זוולינסקי על חוזה לשלוש עונות וחצי בלכיה גדנסק מליגת העל הפולנית.

במאי 2023 חתם בראקוב צ'נסטוחובה.

ביולי 2024 חתם בויסלה קרקוב לשנתיים.

## קישורים חיצוניים

קטגוריה:כדורגלנים פולנים
קטגוריה:חלוצי כדורגל פולנים
קטגוריה:שצ'צ'ין: כדורגלנים
קטגוריה:כדורגלני פוגון שצ'צ'ין
קטגוריה:כדורגלני גוריצה
קטגוריה:כדורגלני לכיה גדנסק
קטגוריה:כדורגלני ראקוב צ'נסטוחובה
קטגוריה:כדורגלני ויסלה קרקוב
קטגוריה:פולנים שנולדו ב-1993
פדרו נונו

**פדרו נונו פרננדש פריירה** (בפורטוגזית: **Pedro Nuno Fernandes Ferreira**; נולד ב-13 בינואר 1995 בבוארקוס שבפורטוגל) הוא כדורגלן פורטוגזי המשחק בעמדת קשר הכנף באוצלול גאלאץ.

## קריירת מועדונים
נונו גדל במחלקות הנוער של בוארקוס, נאבאל, בנפיקה ליסבון ואקדמיקה דה קוימברה. ב-16 באוגוסט 2014 ערך את הופעת הבכורה שלו בקבוצה הבוגרת של המועדון, כשנכנס כמחליף בתיקו 1-1 נגד ספורטינג ליסבון במסגרת ליגת העל הפורטוגלית. ב-23 במאי 2015 הבקיע את שער הבכורה שלו במועדון, בהפסד 2–4 לוויטוריה דה גימארייש במסגרת המחזור האחרון בליגה.

בעונת  הבקיע נונו ארבעה שערים ב-12 הופעות ליגה בלבד, וקבוצתו ירדה לליגה הפורטוגלית השנייה לאחר 14 שנים בליגת העל הפורטוגלית. ב-28 בנובמבר 2016 הוא חתם על חוזה לארבע עונות וחצי בבנפיקה ליסבון, ותשעה ימים לאחר מכן הושאל לטונדלה.

ב-9 ביולי 2018 חתם נונו על חוזה לשלוש עונות במוריירנסה. הוא הבקיע חמישה שערים בעונת הבכורה שלו במועדון.

ב־7 ביוני 2021 חתם נונו על חוזה לשלוש עונות בבלננסש סאד מליגת העל הפורטוגלית. בעונתו הראשונה במועדון הבקיע שני שערים ב-30 הופעות ליגה, וקבוצתו ירדה לליגה הפורטוגלית השנייה לאחר שסיימה במקום האחרון בליגה.

ב-23 ביוני 2022 חתם נונו במכבי בני ריינה, העולה החדשה לליגת העל הישראלית, אך ב-31 ביולי 2022 שוחרר מהקבוצה. ב-2023 חתם באדנספור מהליגה הטורקית.בתום העונה חתם בסאבייל.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני אקדמיקה דה קוימברה
קטגוריה:כדורגלני בנפיקה ליסבון
קטגוריה:כדורגלני טונדלה
קטגוריה:כדורגלני מוריירנסה
קטגוריה:כדורגלני בלננסש סאד
קטגוריה:כדורגלני אדנאספור
קטגוריה:כדורגלני סבאיל
קטגוריה:כדורגלני קורונה קיילצה
קטגוריה:כדורגלני אוצלול גאלאץ
קטגוריה:ספורטאים פורטוגזים בטורקיה
קטגוריה:פורטוגזים שנולדו ב-1995
שר הטבעות: מלחמת הרוהירים

**שַׂר הַטַבָּעוֹת: מִלְחֶמֶת הַרוֹהִירִים** () הוא סרט הנפשה בצורת אנימה שיצא בשנת 2024, המבוסס על מידע בספריו של טולקין.

## תקציר עלילה
183 שנה לפני אירועי טרילוגיית סרטי שר הטבעות, מלחמת הרוֹהִירִים מספרת את סיפורו של הֶלְם "יד-פטיש", מלך רוֹהָן האגדי שבנה את מצולת הֶלְם. במרכז העלילה ניצבת הרה, בתו הצעירה של הֶלְם. העלילה מתחילה בכך שפְרֵקָה מציע לחזק את רוֹהָן באמצעות נישואין בין בנו, וּוּלְף, לבין הרה. הֶלְם מסרב בתואנה שזה ניסיון להשיג את הכתר והורג את פְרֵקָה. את כוחות האויב מוביל וּוּלְף, מנהיג אכזר ולא חכם במיוחד, שמבקש לנקום במלך רוֹהָן על כך שהרג את אביו. בעבר וּוּלְף אמור היה לשאת את הרה לאישה, אך הרה העדיפה להפנות עורף למסורת ולבחור ברווקות - מה שרק מגביר את הטינה שלו כלפיה. וּוּלְף מצליח לכבוש את כל הממלכה יחד עם צבאו חוץ ממצודת הֶלְם (שאז נקראה מצודת 'משהו אחר כלשהו' בעיקר בשביל להזכיר את 'שני הצריחים') שנאלצת להתקיים במצור אכזרי בחורף קשה כשהאויב צר בשעריה.

## דמויות ושחקנים ראשיים
* בריאן קוקס – הֶלְם "יד-פטיש", מלך רוֹהָן התשיעי.
* גאיה ווייז – הרה, בתו של הֶלְם.
* לוק פסקואלינו – וּוּלְף, בנו של פְרֵקָה ומנהיג בני דוּן.
* מירנדה אוטו – אֵאוֹוִּין והדמות המספרת.

## רקע ליצירת הסרט
[ימין|ממוזער|[פיליפה בויינס, המפיקה]]
ביוני 2021, במהלך חגיגות 20 שנה ליציאת הסרט "שר הטבעות: אחוות הטבעת" (2001), הכריז אולפן הקולנוע New Line Cinema ביוני 2021 כי הם מפתחים סרט אנימה שעלילתו תתרחש שנים קודם, בשיתוף פעולה עם האחים וורנר הנפשה. הסרט, ששמו "שר הטבעות: מלחמת הרוהירים", מתרחש 250 שנה לפני אירועי הטרילוגיה של סרטי שר הטבעות ומספר את סיפורו של הֶלְם יד-פטיש, אשר מופיע בנספחי "שר הטבעות" של טולקין. הסרט מתרחש במצולת הֶלְם, שהופיעה ב"שר הטבעות: שני הצריחים" (2002). קנג'י קמייאמה וג'וזף צ'ו נשכרו לביים ולהפיק את הסרט, בהתאמה, לאחר שעשו את אותו הדבר עבור האחים וורנר בסדרת האנימה "בלייד ראנר: לוטוס שחור", עם ג'פרי אדיס וויל מת'יוס שכתבו את התסריט. הסרט מהווה חלק מטרילוגיית הסרטים, כאשר השותפה לכתיבת הטרילוגיה, פיליפה בויינס, ייעצה לגבי הסרט. במאי הטרילוגיה, פיטר ג'קסון והתסריטאית פראן וולש, לא היו מעורבים בפרויקט.

עד פברואר 2022, התסריט נכתב על ידי פיבי גיטינס, בתו של בוינס, ובן זוגה לכתיבה ארטי פאפאג'ורג'יו, המבוסס על סיפור מאת אדיס ומתיוס. ריצ'רד טיילור, המנהל הקריאטיבי של חברת האפקטים המיוחדים Wētā Workshop והמאייר ג'ון האו גם הצטרפו לצוות הקריאייטיב של הסרט לאחר ששניהם עבדו על טרילוגיית שר הטבעות. ליהוק שחקנים החל ביוני 2021 והעבודה על הסרט בפועל החלה בפברואר 2022.

Sola Entertainment עבדה על עבודת ההנפשה, עם השראה מטרילוגיית שר הטבעות.

## הפצה
הסרט עלה לאקרנים ב-13 בדצמבר 2024, תחת הפצתם של אולפני האחים וורנר. במקור, נמסר כי הסרט יעלה לאקרנים ב-12 באפריל 2024.

## השפעות
הדמות של הרה ככל הנראה מבוססת על ייגריט משיר של אש ושל קרח.

## קישורים חיצוניים

* 
* 
* 
* שר הטבעות: מלחמת הרוהירים, בפרויקט הלגנדריום של טולקין באתר פאנדום

## ביאורים

## הערות שוליים

קטגוריה:שר הטבעות
קטגוריה:סרטי פנטזיה
קטגוריה:סרטי הנפשה אמריקאיים
קטגוריה:סרטי 2024
קטגוריה:סרטי אנימה
קטגוריה:סרטי פנטזיה אמריקאיים
קטגוריה:סרטי פעולה אמריקאיים
קטגוריה:סרטים אמריקאיים מבוססי ספרים
קטגוריה:סרטים אמריקאיים
קטגוריה:סרטים אמריקאיים משנת 2024
קטגוריה:סרטי אנימה מ-2024
רבי אבינא

**רבי אבינא** היה אמורא בבלי ואמורא ארץ ישראלי בדור השלישי לאמוראים.

## תולדות חייו
רבי אבינא נולד וגדל בבבל. הוא למד שם אצל רב הונא, רב ירמיה בר אבא ורב חסדא. לפי המסופר בתלמוד הוא לימד הלכות בעיר ששכנה בסביבות סורא ואחר כך עבד לארץ ישראל והיה שם מגדולי האמוראים. בארץ ישראל הוא בא במגע עם אמוראים רבים, רבי אמי, רב זעירא ורב יעקב בר אחא.

אמוראים רבים ציטטו אמרות בשמו. בהם ניתן למנות את רבי אילא, רבי יונה, רבי יוסי בר חנינא, רב יוסי בן רבי בון ועוד.

## קישורים חיצוניים
* 
* 
* 

## הערות שוליים

קטגוריה:הדור השלישי לאמוראי בבל
קטגוריה:הדור השלישי לאמוראי ארץ ישראל
קטגוריה:אנשי עליות קדומות לארץ ישראל
קטגוריה:עולים מבבל לארץ ישראל בעת העתיקה
קטגוריה:עולים לארץ ישראל במאה ה-3
אני לא יכולה בלעדיך

"**אני לא יכולה בלעדיך**" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור בנובמבר 1994, בהוצאת חברת התקליטים IMP דאנס בע"מ, כסינגל הרביעי מתוך אלבום האולפן השני שלה, אומפטמפה (1994). את השיר כתב מקס גת-מור, ללחן של צביקה פיק והפקה מוזיקלית של עופר ניסים.

השיר הגיע למקום הראשון במצעד העברי השבועי של רשת ג'.

## רקע וכתיבה
את השיר כתב מקס גת-מור, הלחין צביקה פיק והפיק עופר ניסים. באלבום יש ל"אני לא יכולה בלעדיך" שתי גרסאות שונות. הראשונה היא גרסתו הרגילה והשנייה (המכונה "פאוור דאנס") מקוצרת והמקצב שלה מהיר יותר. "אני לא יכולה בלעדיך" יצא לאור גם בגרסה אקוסטית, שנכללה באלבום האוסף, דיווה – האוסף (1998).

בפברואר 2012 הסבירה דנה אינטרנשיונל כי מילות השיר סובבות סביב סיפור ההתאהבות שלה בבחור ושמו ניסים בכר, שאותו פגשה באחת מהופעותיה. הוא נהרג בתאונת אופנוע, ומאז מותו היא נוהגת להשיב לשאלות על חיי האהבה שלה באומרה "אני נשואה לעבודה שלי".

## הצלחה
ב־13 בדצמבר 1994 נכנס השיר לראשונה למצעד הסינגלים השבועי של רשת ג', במקום ה־15. ב־15 בינואר 1995 הגיע למקום הראשון ושם שהה שלושה שבועות ברציפות. הוא יצא מן המצעד לאחר 18 שבועות רצופים ב־16 באפריל. במצעד הפזמונים העברי השנתי ה'תשע"ה הגיע "אני לא יכולה בלעדיך" למקום החמישי.

אחת ההופעות הזכורות ביותר של אינטרנשיונל עם השיר התרחשה בתוכנית הטלוויזיה "בשידור חי – דן שילון מארח", בליווי התזמורת הסימפונית של בת ים ובניצוחו של דוד קריבושי. פיק אף הוציא לאור גרסה משלו לשיר, שכתובה בלשון זכר, בשם "אני לא יכול בלעדייך".

## בתרבות הפופולרית
שיר זה נכלל במחזמר הלהיטים "מרי לו", שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק. וכן השיר הופיע גם בגרסה הבימתית של "שלאגר" שיצאה בשנת 2025.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירי צביקה פיק
קטגוריה:שירים בעברית
קטגוריה:שירים שנכתבו על ידי מקס גת-מור
קטגוריה:שירים שהולחנו על ידי צביקה פיק
קטגוריה:שירים שהופקו על ידי עופר ניסים
קטגוריה:שירים על בדידות
קטגוריה:שירים על בכי
קטגוריה:שירים על זמן
קטגוריה:סינגלים שהגיעו למקום הראשון בישראל
קטגוריה:סינגלים בהוצאת IMP דאנס
Honestly, Nevermind

***Honestly, Nevermind*** הוא אלבום האולפן השביעי של הראפר הקנדי דרייק. האלבום יצא לאור ב-17 ביוני 2022 על ידי חברות התקליטים OVO סאונד וריפבליק רקורדס.

## רקע והכרזה
ב-16 ביוני 2022, פנה דרייק לאפליקציית המדיה החברתית אינסטגרם על מנת להכריז על צאת אלבומו האולפן השביעי שלו *Honestly, Nevermind*, כאשר תאריך יציאה יהיה יממה למחרת ב-17 ביוני 2022. דרייק הציג לראשונה כמה שירים בתחנת הרדיו Sirius XM לפני יציאתו. האלבום יצא לאור בשירותי סטרימינג בחצות, ב-17 ביוני. האלבום עצמו מוקדש למעצב האופנה האמריקאי וירג'יל אבלו, שנפטר בשנת 2021.

לצד צאת האלבום יצא הווידאו קליפ לרצועה "Falling Back". הקליפ בוים על ידי דיירקטור X, בו ניתן לראות דרייק מתחתן עם 23 נשים שונות. שחקן הכדורסל הקנדי טריסטן תומפסון מופיע כמלווה שלו.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי דרייק
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת ריפבליק רקורדס
קטגוריה:אלבומי חברת OVO סאונד
פורד S מקס

**פורד S מקס** (באנגלית: **Ford S-Max**) היא מכונית מיניוואן עם שבעה מקומות ישיבה שיוצרה על ידי חברת פורד בין השנים 2006–2023, וחלקה פלטפורמה ומכלולים עם פורד גלאקסי ופורד מונדיאו.

## דור ראשון (2006–2015)
בתערוכת הרכב בפרנקפורט בשנת 2006 הציגה פורד מיניוואן חדש עם עיצוב ספורטיבי ושבעה מקומות ישיבה, על בסיס פלטפורמת ומכלולי הדגם הגדול יותר - פורד גלאקסי ומכונית המנהלים פורד מונדיאו.

ה-s-max הוצג כמיניוואן עם יכולות ספורטיביות יחסית, וכבר באותה השנה שהוצג זכה בפרס מכונית השנה באירופה לשנת 2007, לפני אופל קורסה וסיטרואן c4 פיקאסו.

#### מפרט טכני
בישראל שווק הדור הראשון עם מנוע בנזין בנפח 2.3 ליטר עם הספק מרבי של 161 כוחות סוס לצד תיבת הילוכים אוטומטית עם 6 הילוכים, ומנוע דיזל בנפח 2.0 ליטר עם הספק מרבי של 140 כוחות סוס, שמשודך לתיבת הילוכים אוטומטית עם 5 הילוכים.

מידות ה-s-max קרובות לאלו של הגלאקסי, עם אורך של 478.1 ס"מ, רוחב של 188.4 ס"מ וגובה של 161.0 ס"מ.

### מתיחת פנים 2010
בינואר 2012 עבר הדגם, יחד עם אחיו הגלאקסי מתיחת פנים, במסגרתה שונה מעט העיצוב החיצוני ויחידות ההנעה הוחלפו בחדשות, מסדרת המנועים "Eco-boost" החדשה של פורד:

מנוע טורבו-בנזין בנפח 2.0 ליטר עם הספק מרבי של עד 240 כוחות סוס לצד תיבת הילוכים רובוטית כפול-מצמדים "Powershift" עם 6 הילוכים.

מנוע הדיזל שודרג גם הוא וההספק עלה לעד 163 כ"ס, ושודך גם הוא לתיבת ההילוכים הרובוטית החדשה.

## דור שני (2015–2023)
דגם הקונספט של הדור השני של פורד s-max הוצג באוגוסט 2013, ובספטמבר 2014 נחשפה רשמית גרסת הייצור של הדור החדש, עם עיצוב מודרני הרבה יותר, וכקודמו, חולק פלטפורמה ומנועים עם הגלאקסי והמונדאו.

### מפרט טכני
היצע המנועים בדור השני מורכב משני מנועי טורבו-בנזין מסדרת "Eco-boost" החדשה של פורד:

הראשון בנפח 1.5 ליטר עם הספק של 160 כוחות סוס המשודך לתיבת הילוכים ידנית והשני בנפח 2.0 ליטר ועם הספק של 240 כוחות סוס, לצד תיבת הילוכים אוטומטית.

בנוסף מוצע מנוע הדיזל הקודם, שעבר מספר שדרוגים ועדכונים, עם הספקים של 120, 150 ו-180 כוחות סוס ותיבות הילוכים אוטומטיות וידניות.

כמו כן נוספו לדגם מערכות בטיחות אקטיביות רבות, ואביזרי נוחות מתקדמים.

במבחני הבטיחות שערך לדגם ארגון הבטיחות "Euro NCAP" קיבל ה-s-max את הציון המרבי של 5 כוכבי בטיחות.

באפריל 2023 הופסק ייצור הדגם

## ראו גם
* פורד גלאקסי

## קישורים חיצוניים

* 

## הערות שוליים

06
קטגוריה:מיניוואנים
S מקס
קטגוריה:דגמי מכוניות שהושקו ב-2006
עמק בארוויק

250px|ממוזער|מפת אזור העמקים היבשים מקמרדו.  עמק בארוויק ממוקם ברביע הראשון מימין,  בשורה השנייה מלמעלה של רביעי המפה.
**עמק בארוויק** או **עמק ברוויק** (באנגלית: **Barwick Valley**) הוא עמק שאינו מכוסה קרח, בארץ ויקטוריה, שבאנטארקטיקה.

עמק בארוויק הוא אחד מהעמקים היבשים מקמרדו.

העמק ממוקם מצפון לפסגות האפוקליפסה, ומשתרע בין קרחון וב, לעמק ויקטוריה.

## היסטוריה
### מקור השם

שמו של העמק ניתן לו על ידי משלחות חקר מטעם המרכז לחקר אנטארקטיקה (Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

העמק נקרא על שם אר. אי. בארוויק (R.E. Barwick), שהיה ביולוג שפעל בעונת הקיץ האנטארקטי שבשנים 1956–1958, בה חקרה המשלחת הטראנס-אנטארקטית של חבר העמים הבריטי את האזור בו ממוקם העמק.

כמו כן בארוויק היה אחד מאנשי הצוות של משלחת VUWAE.

## אזור אנטארקטי מוגן מיוחד

עמק בארוויק ממוקם בשטח המוגן במסגרת האזור האנטארקטי המוגן במיוחד מספר 123 (ASPA 123), המוגן תחת אמנת אנטארקטיקה.

שטחו של האזור 480 קילומטרים רבועים, ובו מצויים חלקים מעמק בארוויק, וכן חלקים מעמק בולהאם הסמוך.

האזור מוגן עקב היותו אחד מהעמקים יבשים של מקמרדו, שפחות הושפע או זוהם על ידי בני אדם. בכך העמק מהווה כבסיס ייחוס לשינויים שנעשים על ידי האדם במערכות אקולוגיות של מדבר קוטבי (בהשוואה לייתר העמקים היבשים, הנחקרים על ידי מדענים).

בארוויק
בארוויק
בארוויק
Ten Speed Press

**Ten Speed Press** הוא בית ההוצאה לאור שהוקם בשנת 1971 בברקלי. החל משנת 2009 הוא מהווה החלק של רנדום האוס. מספר ספרים של החברה זכו בפרסים ונכללו ברשימת רבי-המכר של הניו יורק טיימס.
## היסטוריה
פיליפ ווד עבד ב"ספרי פינגווין" בניו יורק ובשנת 1971 החליט להקים הוצאה לאור.

הספר הראשון Anybody’s Bike Book נמכר ביותר ממיליון העתקים. הספר המוצלח ביותר של החברה היה What Color is Your Parachute? A Practical Manual for Job-Hunters and Career-Changers שיצאה לאור לראשונה בשנת 1972. מאז הוא עבר מספר מהדורות, תורגם ל-20 שפות ונמכר ביותר מ-10 מיליון העתקים.

החברה פרסמה סדרה של ספרי בישול. בהכנת הסדרה ווד ניצל את הכרות האישית עם מספר שפים ידועים. סדרה זו כללה בין יתר ספר של יותם אוטולנגי Jerusalem: A Cookbook וספר של יוברט קלר על המטבח הצרפתי. ספר בישול צמחוני Moosewood Cookbook עבר מספר מהדורות וזכה בפרסים. הוא נמכר ביותר מ-2 מיליון העתקים.

בשנת 1983 נרכשה הוצאה לאור Celestial Arts שמתמחה בספרי "העידן החדש"

החברה הוציאה לאור מספר ספרי ילדים תחת מותג Tricycle Press. בשנים 1995–2003 פורסמו 16 ספרים בסדרה. ספרים מהסדרה תורגמו למספר שפות. בשנת 1997 יצא לאור ספר Who's in a Family? ובשנת 2002 Koning & Koning. הספרים נאסרו להפצה במספר ספריות.

החברה הגיע להיקף של הוצאת כ-100 ספרים בשנה. בשנת 2009 היא נרכשה על ידי רנדום האוס ומאז היא פועלת כחלק של תאגיד במסגרת חטיבת Crown Publishing Group מייסד החברה קיבל תואר Publisher Emeritus אך נפטר כעבור שנה.

בשנת 2014 החברה הוציאה ספר של מארי קונדו שהפך לרב מכר.

## קישורים חיצוניים
* 

## הערות שוליים

קטגוריה:הוצאות ספרים בארצות הברית
קטגוריה:תאגידים רב-לאומיים
קטגוריה:ניו יורק
קטגוריה:תאגיד ברטלסמן
רעות רטיג-וייס

**רעות רטיג-וייס** (נולדה ב-1984) היא קצינת צה"ל בדרגת אלוף-משנה, המשרתת כמפקדת עוצבת קלע דוד. שירתה כמפקדת חטיבת האש 990 בעוצבת הבזק ומפקדת מרכז האש במרכז הלאומי לאימונים ביבשה. היא המח"טית הראשונה בתולדות חיל התותחנים.

## ביוגרפיה
רטיג-וייס נולדה וגדלה בראשון לציון. באוגוסט 2002 התגייסה לחיל התותחנים ושירתה בגדוד 334 כלוחמת "מנתץ". לאחר קורס מפקדים וקורס קצינים שובצה כקצינת סיור בגדוד 334 ולאחר מכן מפקדת פלגה בביסל"ת. ב-2005 מונתה למפקדת צוות בהשלמה החילית של קורס קציני תותחנים. בתקופת מלחמת לבנון השנייה הייתה בקורס מ"פים ובמינוי חירום שימשה קצינת ניהול אש בגדוד 334. בסוף 2006 מונתה למפקדת סוללה בגדוד 334. ב-2008 עברה קורס מפעילי כטב"ם בחיל האוויר, שימשה מפקדת פלגה ביחידת זיק וכראש מדור כטב"ם במפקדת קצין תותחנים ראשי. במבצע צוק איתן שימשה מפקדת תא תקיפה באוגדת עזה. לאחר לימודי תואר ראשון מונתה לקצינת אג"ם מרכז האש בפיקוד הדרום.

בשנים 2017–2019 פיקדה על יחידת רוכב שמיים ובכך הייתה האישה הראשונה שפיקדה על יחידה זו. לאחר מכן שירתה כמפקדת ענף קצינים בחיל התותחנים.

ביוני 2022 הועלתה לדרגת אלוף-משנה ומונתה למפקדת חטיבת האש 990 בעוצבת הבזק ולמפקדת מרכז האש במרכז הלאומי לאימונים ביבשה. היא האישה הראשונה בתולדות צה"ל שמונתה למפקדת חטיבה. היא גם הקצינה הלוחמת הראשונה שהגיעה לדרגת אלוף-משנה בחיל התותחנים. כמפקדת חטיבה השתתפה בלחימה במלחמת חרבות ברזל.

במרץ 2024 פורסם כי היא עתידה להתמנות למפקדת עוצבת קלע דוד.

## חיים אישיים
רטיג-וייס מתגוררת במודיעין. לה ולבן זוגה עמרי, ששירת כמפקד גדוד בחיל התותחנים, שלוש בנות. היא בוגרת המכללה לפיקוד ולמטה ובעלת תואר ראשון במדע המדינה והיסטוריה של עם ישראל מהאוניברסיטה העברית בירושלים ותואר שני בדיפלומטיה וביטחון מטעם אוניברסיטת תל אביב.

## קישורים חיצוניים
* 

## הערות שוליים

קטגוריה:קצינות צה"ל בדרגת אלוף-משנה
קטגוריה:אלופי-משנה בצה"ל
קטגוריה:מפקדי רוכב שמים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מפקדי חטיבות במלחמת חרבות ברזל
קטגוריה:מודיעין-מכבים-רעות: אישים
קטגוריה:ישראליות שנולדו ב-1984
קטגוריה:ישראלים שנולדו ב-1984
Cute Boy

"**Cute Boy**" (בעברית: "**בן חמוד**") הוא סינגל שהוקלט על ידי הזמרת הישראלית נונו. הוא יצא לאור ב-6 ביוני 2022, בהוצאת חברת התקליטים די-מיוזיק, כסינגל שלא מתוך אלבום.

השיר הגיע למקום הראשון ב ובמצעד העשירייה של כאן גימל.

## רקע וכתיבה
השיר נכתב על ידי נונו והופק על ידי שגיא קריב. חברת המסיבות "פוראבר" השתתפה בהפקת השיר בהתאם למסורת השנתית שלה להוציא שיר לכבוד חודש הגאווה (הקודם היה "גבר בפוראבר" של אנה זק).

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה משני מיליון השמעות.

## וידאו קליפ
הווידאו קליפ הרשמי פורסם ב-6 ביוני 2022, ביום צאת השיר. הוא בוים על ידי אדם גבאי ונונו. נכון לספטמבר 2023 עומד מונה הצפיות של הקליפ על למעלה מ-15 מיליון צפיות.

## ביקורות
לירון אשקורי מרשת 13 סיקר בכתבה שלו את כל השירים שיצאו לכבוד חודש הגאווה לשנת 2022. הוא ציין כי "Cute Boy" הוא שיר מעולה, בעל צלילים נוסטלגיים משנות ה-90. את הווידאו קליפ של "Cute Boy" השווה לקליפים של "Material Girl" של מדונה ו-"Diamonds Are a Girl's Best Friends" של מרילין מונרו. ענבר פלד ומאיה שמש מאתר "פרוגי" שיבחו את הפקת הקליפ, וטענו כי "Cute Boy" הוא שיר צבעוני ושמח שמתאים מאוד לרוח הלהט"בית של חודש יוני.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נונו
קטגוריה:שירים בעברית
קטגוריה:שירים שנכתבו על ידי נונו
קטגוריה:שירים שהולחנו על ידי נונו
קטגוריה:שירים שהופקו על ידי שגיא קריב
קטגוריה:שירי אהבה בעברית
קטגוריה:שירי להט"ב
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת די-מיוזיק